Rus 'n Bietjie | LekkeSlaap
Adres: Hoofweg 37, Agulhas, 7285, Wes-Kaap
Vanaf R1 620 per nag, vir 8 mense
Rus 'n Bietjie is 'n eenvoudige vissershuisie wat in 1938 gebou is en is een van die oudste huise op L'Agulhas. Dit is baie naby die see (30 m soos die kraai vlieg) en bied 'n pragtige uitsig. Dit is naby die historiese Soldatepoel aan die see se kant van die hoofpad, met net 'n muurtjie tussen die huis en die see. Die see is slegs 100 tree ver.
Rus 'n Bietjie is 'n selfsorghuisie met geverfde sementvloere en 'n paar krakies hier en daar weens ouderdom. Tog het dit heelwat karakter. Die lae deurrame kom byvoorbeeld van ou skuite af. Daar is 3 slaapkamers. Die eerste slaapkamer het 'n dubbelbed en 'n see-uitsig, die tweede een het 3 enkelbeddens en 'n see-uitsig, en die derde een het 3 enkelbeddens en 'n berg-uitsig. Dit het slaapplek vir 8 gaste, maar is meer ideaal vir 6 gaste. Die badkamer het 'n toilet, wasbak, bad en 'n stort. Let daarop dat die toilet effens laer as 'n normale toilet is. Daar is 'n buitetoilet wat 'n normale hoogte is en ideaal vir wanneer daar gebraai word.
Die kombuis het 'n mooi see-uitsig en 'n vierplaatstoof en oond, 'n mikrogolf, broodrooster, yskas-vrieskas, broodrooster, ketel en al die kombuistoebehore wat gaste sal nodig kry vir selfsorg. Tee, koffie, 'n bak beskuit, skottelgoedseep, sout en peper word voorsien. Die oopplan-sitarea en -eetarea het 'n klein biblioteek en 'n TV. Daar is 'n OVHD-dekodeerder beskikbaar, maar gaste moet hul eie DStv-dekodeerder saambring. Daar is ook WiFi.
Rus 'n Bietjie se gewildste area is waarskynlik die groot onderdakstoep en braai-area met sy lieflike see-uitsig. Hiervandaan kan jy sien hoe die skepe heen-en-weer vaar, en nou-en-dan walvisse en dolfyne gewaar. Vanaf die stoep se hangmat kan jy boonop hierdie uitsigte geniet terwyl jy gemaklik agteroor lê.
Jy kan jou troeteldier saambring indien jy dit vooraf reël.
Rus 'n Bietjie val nie in almal se smaak nie. Dié wat egter iets ongewoons waardeer, na aan die natuur wil wees en 'n wonderlike see-uitsig verlang is gewoonlik dol oor Rus 'n Bietjie en beskou dit hulle gunsteling vakansiebestemming.
'n Bespreking by Rus 'n Bietjie sluit in:
4.2 uit 5van 84 resensies vir Rus 'n Bietjie
Hoofweg 37, Agulhas, 7285, Wes-Kaap
Gaste dink Rus 'n Bietjie het 'n uitstekende ligging
https://travelground.imgix.net/AAEAAQAAAAAAAAAAAAAAJGRlOGUyZTRjLTA5ZTgtNGQ1MC04OThkLWZmYWI3Nzg2ZTIyZA?w=1440&h=960&fit=crop&auto=enhance,format,compress&q=80 Vanaf R1 620 per nag, vir 8 mense 84 5 1 5 37 Main Road Agulhas 7285 Wes-Kaap 086 999 0018 14:00-23:00 10:00 -34.82112285534 20.026499032974